pythainlp/thai_wikipedia_clean_20230101 huggingface dataset:
อิวอร์ พาวล์ กลายเป็นหนึ่งในสตาฟฟ์โค้ชของลีดส์ ยูไนเต็ด และยังเคยร่วมงานโค้ชกับทีมพีเอโอเค ซาโลนิก้าในกรีซมาแล้ว ก่อนเขาจะกลับมาคุมทีมอีกครั้งเมื่อรับงานคุมทีมคาร์ไลส์ ยูไนเต็ดในเดือน พฤษภาคม ปี 1960 และเขาพาสโมสรเลื่อนชั้นเป็นครั้งแรก เมื่อจบฤดูกาล1961-1962ด้วยอันดับที่4 ในดิวิชั่น4(เดิม) ต่อมาเขาต้องแยกทางจากสโมสรเมื่อทีมต้องดิ้นรนอย่างหนักในลีกและตกรอบเอฟเอคัพด้วยการแพ้ทีมจากนอกลีกอย่างกราฟเซนด์ แอนด์ นอร์ทฟลีต ต่อมาเขารับงานคุมทีมบาธ ซิตี้ ในปี 1964 และปัจจุบันเขาเป็นผู้ช่วยสตาฟฟ์โค้ชที่สโมสร ทีมบาธ เอฟซี (ทีมฟุตบอลมหาวิทยาลัยบาธ) ซึ่งเขาทำหน้าที่นี้มากว่า30ปีและควบตำแหน่งประธานสโมสรอีกด้วย
ในปี2004 เขาได้รับเลือเข้าสู่หอเกียรติยศของนักกีฬาชาวเวลส์ และในปี 2006 ในบทบาทผู้ช่วยโค้ชของสโมสรทีมบาธ เอฟซี ที่มหาวิทยาลัยบาธ เขาฉลองวันเกิดอายุครบ90ปีและได้รับการบันทึกในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นโค้ชฟุตบอล
ปี 2008 อิวอร์ พาวล์ ในวัย91ปีได้รับเครื่องราชอิสริยาภรณ์ชั้น MBE.(Member of the Order of the British Empire)
เรื่องราวอื่นๆ.
ในช่วงสงครามโลกครั้งที่ 2 อิวอร์ พาวล์ต้องทำงานเป็นครูฝึกให้ทหารอากาศอังกฤษ และเป็นที่เมืองแบล็คพูลที่เขาได้พบกับเพื่อนรักของเขาคือเซอร์ แสตนลี่ย์ แมทธิวส์ปีกพ่อมดแห่งทีมชาติอังกฤษ ซึ่งต่อมาเขากลายเป็นเพื่อนเจ้าบ่าวในงานแต่งงานของเซอร์ แสตนลี่ย์กับโจแอน บราเวลล์ ในปี 1943
ปฏิทินจันทรคติของไทย
อาณาจักรในอาร์ดา
อาร์ดา (Arda) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ ซึ่งประกอบด้วยทวีปต่างๆ และอาณาจักรของเผ่าพันธุ์ต่างๆ มากมาย ต่อไปนี้เป็นรายชื่ออาณาจักรสำคัญในอาร์ดาในแต่ละยุคสมัย
เดมเลอร์
เดมเลอร์ หรือ ไดม์เลอร์ (Daimler) สามารถหมายถึง:
เดมเลอร์ (รถยนต์)
เดมเลอร์ (ชื่อบริษัท: Daimler Motor Company) เป็นชื่อบริษัทผลิตรถยนต์ระดับหรูของสหราชอาณาจักร มีฐานการผลิตที่เมืองโคเวนทรี ในอังกฤษ ก่อตั้งขึ้นในปี พ.ศ. 2439 บริษัทนี้เคยเป็นบริษัทลูกของ Birmingham Small Arms หรือบีเอสเอ ในปี พ.ศ. 2453 และควบรวมกิจการกันกับจากัวร์แบบเบ็ดเสร็จ ในปี พ.ศ. 2503 ทำให้จากัวร์มีสิทธิ์ในการใช้ชื่อยี่ห้อรถยนต์เดมเลอร์ตั้งแต่นั้นมา และตัวบริษัทเดมเลอร์เองได้ล้มเลิกกิจการไป คงเหลือแต่เพียงยี่ห้อเดมเลอร์ จนกระทั่งในปี พ.ศ. 2532 เมื่อจากัวร์ตกเป็นบริษัทลูกของฟอร์ด ทำให้ฟอร์ดมีสิทธิ์ในการใช้ชื่อยี่ห้อเดมเลอร์ด้วย และเมื่อฟอร์ดขายกิจการจากัวร์ให้กับทาทามอเตอร์สนั้น สิทธิในการใช้ชื่อยี่ห้อเดมเลอร์ก็ถูกขายไปพร้อมกันด้วย
ตั้งแต่ พ.ศ. 2548 จะใช้ชื่อยี่ห้อเดมเลอร์กับรถเพียงรุ่นเดียวคือ เดมเลอร์ ซูเปอร์เอท (Daimler Super Eight)
ที่มาของชื่อเดมเลอร์.
การใช้ชื่อเดมเลอร์ (Daimler) นั้นได้ใช้กับบริษัทรถยนต์สองบริษัท ซึ่งไม่มีความเกี่ยวข้องกันเลยในปัจจุบัน ประวัติความเป็นมาของทั้งสองบริษัทนั้นเริ่มต้นจากก็อทลีพ ไดม์เลอร์ วิศวกรชาวเยอรมัน ซึ่งได้จดสิทธิบัตรการออกแบบเครื่องยนต์สันดาปภายใน ในช่วงปลายคริสต์ศตวรรษที่ 19 สร้างรถจักรยานยนต์คันแรกในปี พ.ศ. 2428 (สร้างร่วมกับวิลเฮ็ล์ม ไมบัค) และสร้างรถยนต์สี่ล้อคันแรกในปี พ.ศ. 2432 อันเป็นจุดเริ่มต้นของบริษัทชื่อ Daimler Motoren Gesellschaft ซึ่งได้ผลิตและจำหน่ายรถยนต์ อีกทั้งยังได้ขายสิทธิบัตรและสิทธิในการใช้การออกแบบของบริษัทให้กับบริษัทอื่น และเมื่อก็อทลีพ ไดม์เลอร์ ได้ขายสิทธิในการใช้ชื่อเดมเลอร์ให้กับบริษัทอื่น แต่ยังคงสิทธิ์นี้ไว้กับบริษัทของตนด้วยตามเดิม ทำให้เกิดปัญหาการใช้ชื่อเดมเลอร์ซ้ำซ้อนกัน บริษัทเดมเลอร์ในเยอรมนีจึงยกเลิกการใช้ชื่อเดมเลอร์เป็นชื่อยี่ห้อรถยนต์ แล้วตั้งยี่ห้อ "เมอร์ซิเดส" ขึ้นใช้แทนในปี พ.ศ. 2445 (ภายหลังเปลี่ยนเป็นเมอร์ซิเดส-เบนซ์) สำหรับชื่อยี่ห้อเดมเลอร์นั้นยังคงมีการใช้กับรถที่ผลิตในเยอรมันจนถึงปี พ.ศ. 2451
ประวัติบริษัทเดมเลอร์ของอังกฤษ.
จุดเริ่มต้นของบริษัท.
ก็อทลีพ ไดม์เลอร์ ขายสิทธิบัตรเครื่องยนต์ของตนในอังกฤษให้กับเฟรเดอริก ซิมม์ส (Frederick Simms) ในปี พ.ศ. 2434 ซิมม์สได้ก่อตั้งบริษัทของตนในชื่อ F R Simms &amp; Co. ต่อมาในปี พ.ศ. 2436 ได้เปลี่ยนชื่อบริษัทเป็น Daimler Motor Syndicate Ltd และผลิตเครื่องยนต์สำหรับใช้กับเรือ ในปี พ.ศ. 2438 แฮร์รี่ เจ. ลอว์สันซื้อกิจการของซิมม์สเป็นเงิน 35,000 ปอนด์สเตอร์ลิง และเปลี่ยนชื่อบริษัทเป็น British Motor Syndicate ในปี พ.ศ. 2439 เขาก่อตั้งบริษัท Daimler Motor Company ขึ้นที่โรงงานฝ้ายที่เลิกทำการแล้วแห่งหนึ่งที่เขาซื้อมา ซึ่งตั้งอยู่ในโฟลชิลล์ (Foleshill) เมืองโคเวนทรี รถยนต์จากอังกฤษที่ใช้ชื่อเดมเลอร์คันแรกผลิตขึ้นเมื่อเดือนมกราคม พ.ศ. 2440 โดยใช้เครื่องยนต์ของแพนฮาร์ด (Panhard) และในเดือนมีนาคมปีเดียวกัน รถยนต์เดมเลอร์อังกฤษก็ได้ใช้เครื่องยนต์ของเดมเลอร์เอง บริษัทอ้างว่าในเดือนกรกฎาคมของปีนั้นเองได้ผลิตรถยนต์ขึ้น 20 คัน จึงอาจถือได้ว่าเป็นบริษัทรถยนต์อังกฤษบริษัทแรก ๆ ที่มีการผลิตแบบมีสายการผลิต
บริษัทเดมเลอร์นี้ได้เป็นบริษัทผู้ผลิตรถยนต์ให้กับพระราชวงศ์อังกฤษ ตั้งแต่ พ.ศ. 2441
ในปี พ.ศ. 2453 เดมเลอร์ตกเป็นบริษัทในเครือ Birmingham Small Arms Company (บีเอสเอ) ซึ่งมีการผลิตยานพาหนะสำหรับการทหารด้วย นอกเหนือจากการผลิตรถยนต์ทั่วไป
ในปี พ.ศ. 2473 เดมเลอร์ซึ่งยังอยู่ในเครือบีเอสเออยู่นั้นได้เข้าครอบครอง (ควบรวมกิจการ) กิจการบริษัทแลนเชสเตอร์ (Lanchester Motor Company) ซึ่งก็เป็นหนึ่งในบริษัทที่ผลิตรถยนต์ได้เป็นรายแรก ๆ ของอังกฤษเช่นกัน (รถแลนเชสเตอร์คันแรกผลิตขึ้นเมื่อ พ.ศ. 2438 ก่อนหน้ารถเดมเลอร์อังกฤษ)
นอกเหนือจากรถยนต์นั่งแล้ว เดมเลอร์ยังมีการผลิตรถบัสและรถบรรทุกอีกด้วย นอกจากนี้ยังมีการผลิตยานพาหนะสำหรับการทหารในช่วงสงครามโลกครั้งที่ 2 และหลังสิ้นสุดสงคราม ได้มีการผลิต Ferret armoured car (บางครั้งเรียกว่า Ferret Scout car) ซึ่งเป็นยานพาหนะสำหรับการทหารที่มีชื่อเสียงอีกรุ่นหนึ่ง
ในปี พ.ศ. 2503 ชื่อยี่ห้อเดมเลอร์ตกเป็นของบริษัทจากัวร์ เมื่อทางจากัวร์ต้องการขยายกิจการของตน จึงได้เข้าควบรวมกิจการกิจการรถยนต์เดมเลอร์ โดยในขณะนั้น รถยนต์เดมเลอร์ เอสพี250 ยังคงอยู่ในสายการผลิต ต่อมาในปี พ.ศ. 2504 เดมเลอร์เปิดตัวรถรุ่น ดีอาร์450 จนกระทั่งในปี พ.ศ. 2511 ก็ได้เปิดตัวรถยนต์เดมเลอร์ ดีเอส420 ขึ้นมาแทนที่ โดยรถรุ่นนี้เป็นรุ่นสุดท้ายที่ไม่ได้สร้างโดยการพัฒนาขึ้นมาจากรถจากัวร์ รถรุ่นนี้มีการผลิตอยู่นานจนกระทั่งยกเลิกไปในปี พ.ศ. 2535
รถเดมเลอร์รุ่นอื่น ๆ ที่เกิดขึ้นภายหลังรุ่นดีเอส420 ล้วนแต่เป็นรถที่ใช้ลักษณะพื้นฐานต่าง ๆ ร่วมกับรถยนต์จากัวร์ แต่ก็ได้เพิ่มความหรูหรา สมรรถนะ และระดับราคา ให้อยู่ในระดับที่เหนือกว่ารถจากัวร์
เมื่อฟอร์ดเข้าควบรวมกิจการจากัวร์ในปี พ.ศ. 2532 ฟอร์ดก็ได้รับสิทธิ์ในชื่อยี่ห้อเดมเลอร์ไปด้วย และในปี พ.ศ. 2535 เดมเลอร์หยุดการผลิตรถรุ่นดีเอส420 หลังจากที่ผลิตและขายรถรุ่นนี้มานานกว่า 20 ปี
ปัจจุบันชื่อยี่ห้อรถยนต์เดมเลอร์ยังคงมีอยู่ โดยเป็นอีกยี่ห้อหนึ่งของจากัวร์ ซึ่งจะใช้ยี่ห้อเดมเลอร์เป็นยี่ห้อของรถยนต์จากัวร์ที่มีความหรูหรามากขึ้น สำหรับในสหรัฐอเมริกาจะไม่ใช้ยี่ห้อเดมเลอร์ เนื่องจากซ้ำซ้อนกันกับชื่อบริษัทเดมเลอร์ไครส์เลอร์ ซึ่งเป็นที่รู้จักในสหรัฐฯ อาจทำให้เกิดความสับสน และอาจก่อให้เกิดปัญหาในแง่ของภาพลักษณ์และการตลาด
ในเดือนกรกฎาคม พ.ศ. 2548 หลังจากไม่มีการใช้ชื่อยี่ห้อรถยนต์เดมเลอร์มาตั้งแต่ พ.ศ. 2545 ก็ได้มีรถยนต์ยี่ห้อเดมเลอร์อีกครั้ง คือเดมเลอร์ ซูเปอร์เอท (Daimler Super Eight) ใช้เครื่องยนต์ขนาด 4.2 ลิตร V8 ซูเปอร์ชาร์จเจอร์ ให้แรงม้าสูงสุดประมาณ 400 แรงม้า และแรงบิดสูงสุด 533 นิวตัน-เมตร ที่ 3500 รอบต่อนาที และรถรุ่นนี้ใช้โครงสร้างพื้นฐานของรถจากัวร์ XJ 2008 (พ.ศ. 2546 - 2552)
ไว-ไฟ
นีโม
ไดม์เลอร์
ไดมเลอร์
ยาต้านการอักเสบที่ไม่ใช่สเตียรอยด์
อัศจรรย์แดนฝัน มหัศจรรย์เขาวงกต
อัศจรรย์แดนฝัน มหัศจรรย์เขาวงกต (, , เขาวงกตของฟอน) มีชื่อในภาษาอังกฤษว่า Pan's Labyrinth ภาพยนตร์เขียนบท อำนวยการสร้าง กำกับ และกำกับภาพโดยกิลเลอร์โม่ เดอ โทโร่ ชาวเม็กซิกัน ออกฉายเมื่อปี พ.ศ. 2549
เรื่องราวในภาพยนตร์เกิดขึ้นในประเทศสเปน ราว ค.ศ. 1944 ในช่วงสงครามกลางเมืองสเปน ตัวเอกของเรื่องเป็นเด็กหญิงชื่อโอฟีเลีย รับบทโดยอิวาน่า บาเคโร่ มีพ่อเลี้ยงเป็นนายทหารพรรคฟาแลงก์ ที่ออกตามล่ากองกำลังกบฏฝ่ายต่อต้านรัฐบาลของนายพลฟรันซิสโก ฟรังโก ภาพยนตร์กล่าวถึงจินตนาการของโอฟีเลียว่าได้พบกับเขาวงกตของเทพฟอน ซึ่งได้มอบหนังสือนิทานชื่อ Book of Crossroads และกล่าวว่าจริงๆแล้วเธอเป็นเจ้าหญิงในเทพนิยายชื่อ เจ้าหญิงโมแอนนา โอฟีเลียจะต้องปฏิบัติภารกิจตามที่เทพฟอนสั่ง จึงจะได้กลับไปครองอาณาจักรของเธอ
วันอัฐมี
ทฤษฎีสนามควอนตัม
ทฤษฎีสนามควอนตัม ( หรือ QFT) คือทฤษฎีควอนตัมของสนามพลังงาน หรือ การใช้ทฤษฎีควอนตัมมาใช้กับระบบที่มีอนุภาคจำนวนมาก เพื่อใช้อธิบายปรากฏการณ์ทาง อิเล็กโตรไดนามิกส์ (โดยการควอนตัมสนามแม่เหล็กไฟฟ้า) เรียกว่าพลศาสตร์ไฟฟ้าควอนตัม (Quantum Electrodynamics) ต่อมาได้ขยายกรอบทางทฤษฎีเพื่ออธิบายสนามของแรงนิวเคลียร์แบบอ่อนร่วมด้วย เรียกว่าทฤษฎี อิเล็กโตร-วีก (Electro-Weak Theory) และเป็นพื้นฐานสำหรับการอธิบายแรงนิวเคลียร์แบบเข้มที่เรียกว่า ควอนตัมโครโมไดนามิกส์ (Quantum Chromodynamics) ทฤษฎีสนามควอนตัม (QFT) เป็นกรอบทฤษฎีสำหรับการสร้างแบบจำลองทางกลศาสตร์ควอนตั้มของสนามและระบบหลาย ๆ อย่างของวัตถุ (อยู่ในบริบทของสสารควบแน่น) ระบบทั้งสองซึ่งเป็นตัวแทนของระบบแบบคลาสสิกโดยเป็นจำนวนอนันต์ขององศาอิสระ
สนามคลาสสิกและสนามควอนตัม.
สนามคลาสสิกเป็นฟังก์ชันที่กำหนดไว้เหนือบริเวณบางส่วนของอวกาศและเวลา สองปรากฏการณ์ที่ได้รับการอธิบายโดยสนามแบบคลาสสิกคือ ความโน้มถ่วงของนิวตันอธิบายโดยสนามแรงโน้มถ่วงของนิวตัน g(x, "t"),
ศุภชัย จันทร์สุวรรณ์
ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม
ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และในปัจจุบัน ได้ดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์
ในปีพ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้
นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่นๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่างๆ ทั้งในประเทศและในต่างประเทศ
มายดรอส
มายดรอส (Maedhros) คือตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน Unfinished Tales และ ตำนานบุตรแห่งฮูริน มายดรอสเป็นตัวละครที่ทรหดอดทนมาก และเป็นแหล่งสร้างงานของศิลปินหลายคนเช่น เจนนี โดลเฟน และ อลัน ลี
ตามปกรณัม มายดรอสเป็นโอรสองค์ใหญ่ของเฟอานอร์ เจ้าชายเอลฟ์ชาวโนลดอร์ผู้สร้างดวงมณีวิเศษซิลมาริลซึ่งเป็นแก่นหลักของตำนานแห่งมิดเดิลเอิร์ธ มายดรอสได้ให้คำสาบานต่อบิดาในการติดตามทวงคืนดวงมณีจากการช่วงชิงของผู้อื่น อันเป็นคำสาบานที่นำชะตากรรมมาสู่บุตรแห่งเฟอานอร์และผู้ให้คำสาบานทุกคน มายดรอสได้นำศึกเข้าต่อรบกับมอร์ก็อธหลายครั้ง ทั้งทำสงครามกับเอลฟ์ด้วยกันเองด้วยเพื่อชิงซิลมาริล ในที่สุดคำสาบานอันร้ายกาจก็นำความพินาศมาสู่ตัวเขาและน้องชายทุกคน
มากลอร์
มากลอร์ (Maglor) เป็นตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน เขาเป็นบุตรคนที่สองของเฟอานอร์ เจ้าชายเอลฟ์ชาวโนลดอร์ผู้รังสรรค์ดวงมณีซิลมาริล มากลอร์เป็นกวีและนักดนตรีที่เก่งฉกาจ ได้ชื่อว่าเป็นคีตกรผู้ยิ่งยงที่สุดแห่งมิดเดิลเอิร์ธไม่มีผู้ใดเสมอเหมือน เป็นผู้มีจิตใจอ่อนโยนที่สุดในบรรดาพี่น้องอันเป็นลักษณะของแนร์ดาเนลผู้เป็นมารดา
มากลอร์ได้ให้คำสาบานต่อบิดาของตนเช่นเดียวกับพี่น้องคนอื่นๆ ในอันจะติดตามทวงคืนดวงมณีซิลมาริลมาให้ได้ ไม่ยอมให้ตกอยู่ในมือของผู้ใด คำสาบานนี้นำพาชะตากรรมสุดท้ายมาสู่ตัวเขากับพี่น้องและบรรดาผู้ติดตามทั้งหมด มากลอร์เป็นผู้ให้ความช่วยเหลือแก่พี่น้องฝาแฝด เอลรอนด์และเอลรอส ระหว่างที่กองกำลังของพวกเขาเข้าโจมตีที่มั่นสุดท้ายของพวกเอลฟ์ที่ปากแม่น้ำซิริออน ทำให้เด็กทั้งสองรอดชีวิตจากสงครามประหัตประหารญาติคราวนั้นมาได้
ปิยะวัฒน์ เข็มเพชร
ปิยะวัฒน์ เข็มเพ็ชร์ (เกิด 16 ธันวาคม พ.ศ. 2516) ชื่อเล่น นัท หรือชื่อในวงการ พีเค เป็นพิธีกร นักร้อง ดีเจชาวไทย ศึกษาที่สหรัฐอเมริกานาน 17 ปี และศึกษาระดับอุดมศึกษาจากมหาวิทยาลัย Hofstra
พีเคได้ทำงานเพลงในนามวง Sane สังกัดจีเอ็มเอ็ม แกรมมี่ ในปี พ.ศ. 2547 ร่วมกับสมาชิกอีก 3 คนคือ นพดล ชีวิตานนท์, วสันต์ จันทร์สุข และ ปฏิเวธ ประทุมทิพย์ ในแนวเพลงอาร์แอนด์บี มีผลงานชุดแรกคือ Sound Of Sanity ในส่วนงานดีเจ เขาเป็นดีเจให้คลื่น เรดิโอ โน พร็อบเล็ม ในปี 2543 และยังมีผลงานพิธีกร รายการแคมปัสซีรีส์ ไอทีวี และ รายการ มันแปลกดีนะ และยังพากย์เสียงภาษาไทยให้กับภาพยนตร์เรื่อง "Bee Movie" (2007) และ "TMNT" (2007)
ก่อนหน้านี้เคยคบหากับพัชรศรี เบญจมาศ ปัจจุบันเข้าพิธีสมรสกับ ณัฐฐชาช์ บุญประชม (โยเกิร์ต) และจดทะเบียนสมรสที่สหรัฐอเมริกาในวันที่ 16 ตุลาคม 2562
ก่อการร้าย
ราชสำนักโจซอน
OpenWebNet
OpenWebNet คือ โพรโทคอลสำหรับการสื่อสารซึ่งได้รับการพัฒนาโดย Bticino ตั้งแต่ปี 2000
สำหรับ โพรโทคอล OpenWebNet นี้ ถูกเสริมให้มีการจัดการในระดับสูง ระหว่างยูนิตรีโมต กับบัส SCS ในระบบ MyHome domotic ซิสเต็ม
วิวัฒนาการล่าสุดของโพรโทคอลได้ถูกพัฒนาเสริมการใช้งาน โพรโทคอล OpenWebNet เพื่อที่จะสื่อสารและทำงานกับระบบ domotic ซิสเต็ม ที่เป็นที่รู้จักกันอย่างดี อย่างเช่น ระบบ KNX หรือ ระบบ DMX512-A โดยการใช้ เกตเวย์ ที่เหมาะสม
ทั้งนี้ "โพรโทคอล OpenWebNet" ได้ถูกบรรจุใน MyOpen community ไว้แล้ว
โพรโทคอล OpenWebNet.
โพรโทคอลนี้ถูกคิดให้เป็นอิสระจากเทคโนโลยีที่เคยใช้งานอยู่ ยกตัวอย่างเช่น เป็นไปได้ที่จะใช้ซอฟต์แวร์ supervisor เชื่อมต่อกันโดย อีเทอร์เน็ต, โดย serial RS232 หรือ โดย USB ไปยังเกตเวย์ที่ถูกเชื่อมต่อโดยตรงกับระบบ domotic ซิสเต็ม
ความต้องการเพียงเล็กน้อย คือ ความเป็นไปได้ในการใช้งาน DTMF tones บนสายโทรศัพท์พื้นฐาน PSTN เพื่อการส่งข้อความ
ทุกคนสามารถที่จะเพิ่มเติมโพรโทคอล message ตามความต้องการ เพียงแค่นำเสนอ RFC ของตัวเอง จะมีการตรวจสอบอย่างอัตโนมัติและถูกใส่ไว้ให้ถ้าหากข้อเพิ่มเติมนั้นตรงตามเงื่อนไขของ "OpenWebNet" syntax
"OpenWebNet" message มีโครงสร้างประกอบด้วย ความยาว field ตัวแปร และถูกคั่นโดยตัวอักษรพิเศษ '*' จากนั้นจะถูกปิดท้ายด้วยเครื่องหมาย '##'
ตัวอักษรที่จะถูกยอมรับค่าใน field จะเป็นตัวเลข และเครื่องหมาย '#'
โครงสร้างของ message ที่ได้จะมีลักษณะดังนี้:
field1*field2…*fieldN##
fields ดังตัวอย่างด้านล่างถูกรับค่าโดย:
DIMENSION
เป็นตัวระบุว่าฟังก์ชันใดในระบบ domotic ซิสเต็ม ที่ถูก OpenWebNet message อ้างอิงถึง
ตัวอย่าง: WHO = 1, เป็นการระบุ message ว่าต้องการจัดการในระบบ lighting ซิสเต็ม
เป็นการระบุถึงกลุ่มของอ็อบเจกต์ที่ถูกอ้างอิงถึงใน OpenWebNet message ซึ่งสามารถเป็น
อ็อบเจกต์เดียว หรือกลุ่มของอ็อบเจกต์หรือ environment ที่ต้องการระบุจำเพาะหรือระบุทั้งระบบก็ได้
สำหรับทุก WHO (หรือสำหรับทุกๆฟังก์ชัน) จะมีตารางค่า WHERE ที่ถูกกำหนดไว้โดยเฉพาะ
ทั้งนี้ tag ของ WHERE สามารถมีพารามิเตอร์เพิ่มเติมได้: WHERE#PAR1#PAR2… #PARn.
ตัวอย่าง where: ไฟทุกดวงของ กลุ่ม 1, เซนเซอร์ 2 ของโซน 1 ของระบบเตือนภัย, ...ฯลฯ
--all the lights of group 1, sensor 2 of zone 1 of alarm system, etc…
เป็นการระบุถึงแอคชั่นที่ต้องการทำ หรือสถานะสำหรับการอ่าน สำหรับทุก WHO (หรือสำหรับทุกๆฟังก์ชัน) จะมีตารางค่า WHAT ที่ถูกกำหนดไว้โดยเฉพาะ
ทั้งนี้ WHAT สามารถมีพารามิเตอร์เพิ่มเติมได้: WHAT#PAR1#PAR2… #PARn.
ตัวอย่างแอคชั่นที่ต้องการทำ: เปิดไฟ, ให้ความสว่างเป็น 75%, ปิดชัทเตอร์, เปิดวิทยุ, ...ฯลฯ
--switch ON light, dimmer to 75%, switch DOWN shutter, radio ON, etc…
ตัวอย่างของสถานะ: ไฟสว่าง, ระบบเตือนภัยทำงาน, แบตเตอรี่อันโหลด, ...ฯลฯ
--light ON, active alarm, battery unload, etc…
เป็นช่วงค่าของ value, ซึ่งเป็นค่าพารามิเตอร์เฉพาะสำหรับอ็อบเจกต์ ที่ต้องการควบคุม สำหรับแต่ละ WHO (หรือสำหรับแต่ละฟังก์ชัน) จะมีตารางค่า DIMENSION ที่ถูกกำหนดไว้โดยเฉพาะ
สามารถที่จะร้องขอ, อ่านหรือเขียนค่าของ value ในแต่ละ dimension ได้ โดยสำหรับแต่ละ dimension จะมี prefixed number สำหรับค่า value ที่ถูกกำหนดใน VALUE field
ตัวอย่าง dimension: อุณหภูมิของเซนเซอร์, ระดับเสียงของลำโพง, เวอร์ชันเฟิร์มแวร์ของอุปกรณ์, ...ฯลฯ
--sensor temperature, loudspeaker volume, firmware version of a device, etc.
เป็นการระบุค่า อ่าน/เขียน สำหรับ value ใน dimension
มี 4 ประเภทของ OpenWebNet Message:
ข้อความคำสั่ง/ สถานะ --(Command/Status Message)
ข้อความสถานะที่ต้องการร้องขอ --(Status Request Message)
ข้อความร้องขอ/อ่าน/เขียน dimension --(Request/Read/Write Dimension Message)
ข้อความแจ้ง --(Acknowledge Message)
"ข้อความคำสั่ง/สถานะ" --(Command/Status Message) :
*WHO*WHAT*WHERE##
"ข้อความสถานะที่ต้องการร้องขอ" --(Status Request Message) :
*#WHO*WHERE##
"ข้อความร้องขอ/อ่าน/เขียน dimension" --(Request/Read/Write Dimension Message) :
*#WHO*WHERE*DIMENSION##
อ่าน: --Read
*#WHO*WHERE*DIMENSION*VALUE1*…*VALUEn##
เขียน: --Write
*#WHO*WHERE*#DIMENSION*VALUE1*…*VALUEn##
"ข้อความแจ้ง" --(Acknowledge Message ACK) :
*#*1##
"ข้อความไม่ถูกต้อง" --(NACK) :
*#*0##
เกตเวย์ OpenWebNet.
สามารถเป็นไปได้ที่จะสื่อสารกับบัส SCS home automation โดยการใช้ เกตเวย์ ที่เฉพาะเจาะจง
มี เกตเวย์ 2 ประเภทที่อนุญาตการเชื่อมต่อกับ field บัส โดยการใช้ โพรโทคอลstandard ที่แตกต่างกัน
เกตเวย์อีเทอร์เน็ต
ระบบที่ได้รับการติดตั้งในปัจจุบันโดย BTicino จะเป็นแบบ embedded web server ซึ่งทำงานในฐานะตัวแปลระหว่าง OpenWebNet message โดยใช้ TCP/IP และ SCS message ส่งผ่านต่อข้อมูลโดยทางบัส SCS
ในความเป็นจริงแล้วสามารถที่จะควบคุม 3 ชนิดของบัสที่แตกต่างกัน:
เกตเวย์ USB / RS232
เกตเวย์เป็นตัว interface โดยทำงานในฐานะตัวแปลระหว่าง OpenWebNet message และส่งผ่านโดย USB หรือ Serial จากนั้น SCS message จะส่งผ่านต่อข้อมูลโดยทาง บัส SCS
ตัวอย่าง OpenWebNet message
ข้อความคำสั่ง --(Command Message)
ปิดไฟดวงที่ 77 --(Switch Off of light 77)
*1*0*77##
WHO = 1
WHAT = 0
WHERE = 77
ข้อความสถานะ --(Status Message)
ทำการ activate ส่วน scenario 1 ของ scenario unit 23 --(Scenario 1 of scenario unit 23 activated)
*0*1*23##
WHO = 0
WHAT = 1
WHERE = 23
ข้อความร้องขอ --(Request status message)
สถานะร้องขอสำหรับ probe 1 --(Status request of probe 1)
*#4*1##
WHO = 4
WHERE = 1
ข้อความร้องขอ dimension --(Request Dimension Message)
Request of Temperature Measured, probe 44 (ร้องขอสำหรับการวัดอุณหภูมิ, probe 44)
*#4*44*0##
WHERE = 44
DIMENSION = 0
ข้อความอ่าน dimension --(Read Dimension Message)
วัดอุณหภูมิ, probe 44 --(Temperature Measured, probe 44)
*#4*44*0*0251*2##
VALUE1 = 0251 (T=+25,1◦ C)
VALUE2 = 2 (System in "cooling mode")
ข้อความเขียน dimension --(Write Dimension Message)
เซต volume ที่ 50% ณ environment 2 --(Volume set at 50%, environment 2)
*#16*#2*#1*16*##
WHERE = #1
DIMENSION = 1
VALUE1 = 16
การรุกรานเกาหลีของฮิเดโยชิ
สงครามรีมจิน
สงครามเจ็ดปี (แก้ความกำกวม)
สงครามเจ็ดปี อาจหมายถึง
โรงเรียนช่างฝีมือในวัง
โรงเรียนช่างฝีมือในวัง (เดิมชื่อ "วิทยาลัยในวัง" หรือ "โรงเรียนผู้ใหญ่พระตำหนักสวนกุหลาบ") เป็นโรงเรียนในสังกัดสำนักงานส่งเสริมการศึกษานอกระบบและการศึกษาตามอัธยาศัย (กศน.) กระทรวงศึกษาธิการ ก่อตั้งขึ้นตามพระราชดำริในสมเด็จพระเทพรัตนราชสุดาฯ สยามบรมราชกุมารี ที่จะให้มีการถ่ายทอดความรู้เกี่ยวกับงานช่างประดิษฐ์ของสตรีให้แพร่หลายในวงกว้าง และเป็นการสืบสาน ฟื้นฟูช่างฝีมือไทย และอนุรักษ์ศิลปวัฒนธรรมไทย และฝึกสอนวิชาให้แก่ผู้ที่ต้องการนำไปประกอบอาชีพ
โรงเรียนช่างฝีมือในวัง (หญิง) จัดตั้งขึ้นโดยกรมการศึกษานอกโรงเรียน เมื่อวันที่ 25 เมษายน พ.ศ. 2529 ตามคำขอของสำนักพระราชวัง และเริ่มเปิดทำการสอนเมื่อวันที่ 20 พฤษภาคม พ.ศ. 2529 ส่วนโรงเรียนช่างฝีมือในวัง (ชาย) เริ่มเปิดสอนเมื่อปี พ.ศ. 2531 โดยใช้สถานที่บริเวณอาคารเรือนห้องเครื่องสมเด็จพระศรีสวรินทิราบรมราชเทวี พระพันวัสสาอัยยิกาเจ้า ภายในเขตพระราชฐานชั้นใน พระบรมมหาราชวัง
ปัจจุบัน โรงเรียนช่างฝีมือในวัง แบ่งเป็น 2 ส่วน คือ
เพียเจต์
เพียเจต์  เป็นผู้ประดิษฐ์นาฬิกาและเครื่องประดับอัญมณีหรูของสวิตเซอร์แลนด์ ซึ่งก่อตั้งขึ้นในปีพ.ศ. 2417 โดยฌอร์ฌ เพียเจต์ ในหมู่บ้านลาโกตโอเฟส์ เพียเจต์เป็นส่วนหนึ่งของกลุ่มบริษัท Swiss Richemont (สวิส ริชมอนต์) ผู้เชี่ยวชาญในอุตสาหกรรมสินค้าหรูหรา
กิจกรรมและการสนับสนุน.
รางวัลสปิริต.
ในปีพ.ศ. 2551 Piaget เป็นสปอนเซอร์ให้การสนับสนุนรางวัลสปิริต เทศกาลรางวัลภาพยนตร์อิสระของอเมริกัน ซึ่งจัดพิธีมอบรางวัลในวันที่ 23 กุมภาพันธ์ พ.ศ. 2551 ที่เมืองแซนตามอนิกา รัฐแคลิฟอร์เนีย
Piaget บูติก.
ผลิตภัณฑ์ของ Piaget มีวางจำหน่ายใน 84 ประเทศ ในบูติกมากกว่า 800 แห่งทั่วโลก ตัวแทนบูติกเหล่านี้ตั้งอยู่ในใจกลางมหานคร:
ศูนย์กลางเมืองและธุรกิจของไมอามี่
การประกวดและรางวัล.
Piaget ได้รับรางวัลมากมายตลอดประวัติแห่งการประดิษฐ์สร้างสรรค์นาฬิกาแบรนด์ Piaget ที่ผ่านมา:
Piaget กับรางวัลผู้สร้างสรรค์เครื่องประดับอัญมณียอดเยี่ยม.
ในปีพ.ศ. 2548 Piaget สร้างผลงานที่ได้รับรางวัลผู้สร้างสรรค์เครื่องประดับอัญมณียอดเยี่ยม รางวัลนี้มอบให้กับนักเรียนที่มีผลงานดีเด่นที่สุดสำหรับประกาศนียบัตร Certificat Fédéral de Capacité ด้านประดิษฐ์สร้างสรรค์นาฬิกา Dorian Recordon (โดเรียน เรคอร์ดอน) เป็นผู้ที่ได้รับประกาศนียบัตรคนแรกที่ได้รับรางวัลนี้
ไมตี้ โจ ยัง สัญชาตญาณป่า ล่าถล่มเมือง
ไมตี้ โจ ยัง เป็นภาพยนตร์ของดิสนีย์ ปี 1998 กำกับภาพยนตร์โดย รอน อันเดอร์วู้ดส์
เพนิซิลิน
กรดอินโดล-3-บิวทีริก
กรดอินโดล-3-บิวทีริก (Indole-3-butyric acid; IBA) แต่เดิมจัดเป็นสารสังเคราะห์ที่ออกฤทธิ์เป็นออกซิน แต่ต่อมาพบการสร้าง IBA ในเมล็ดและใบของข้าวโพดและพืชใบเลี้ยงคู่อีกหลายชนิด จึงจัดว่าเป็นฮอร์โมนพืชด้วย IBA ที่เป็นสารสังเคราะห์ใช้ในการเร่งรากของกิ่งปักชำ สารบริสุทธิ์เป็นผลึกสีขาว ละลายได้ดีในแอลกอฮอล์ เมื่ออยู่ในรูปสารละลายจะสลายตัวได้เร็ว ในด้านการเพาะเลี้ยงเนื้อเยื่อพืช ใช้ชักนำการเกิดรากจากยอด เป็นที่นิยมใช้กันอย่างแพร่หลายในต่างประเทศ
กรด 4-คลอโรฟีนอกซีแอซีติก
กรด 4-คลอโรฟีนอกซีแอซีติก  เป็นออกซินที่ใช้ในการเพิ่มการติดผลของมะเขือเทศ เพิ่มขนาดผลขององุ่นและสับปะรด สารบริสุทธิ์อยู่ในรูปผลึกสีขาว ละลายได้ดีในแอลกอฮอล์
กรดฟีนิลแอซีติก
กรดฟีนิลแอซีติก  เป็นออกซินพบในพืชทั่วไปแต่มีผลต่อการควบคุมการเจริญเติบโตของพืชน้อยกว่า IAA
สับขาหลอก  เป็นท่าหลอกล่อหรือทริกอย่างหนึ่งในการเล่นฟุตบอล โดยผู้ครองบอลจะตวัดขาข้างหนึ่งข้ามบอลไป อาจทำหลาย ๆ ครั้ง ทำสลับขาได้ ถ้าเริ่มต้นจากการคลึงบอลหนึ่งครั้ง แล้วใช้เท้าข้างเดิมข้ามบอล (สับขา) แล้วใช้เท้าอีกข้างแตะบอลหนีไปอีกทางเรียกว่า ท่าซิสเซ่อ ถ้าเพิ่มการสับขาไปอีกหนึ่งครั้งเรียกว่า double scissors แต่ถ้าครั้งสุดท้ายแตะหนีมาทางเดิมจะเรียกว่า reverse scissors
นักเตะที่ใช้ทริกนี้ได้ดีมีหลายคนเช่น ซีเนอดีน ซีดาน, มาราโดน่า, โรนัลโด, คริสเตียโน โรนัลโด, โรบิญโญ่, โรนัลดิญโญ่ ,ธีรเทพ วิโนทัย เป็นต้น
วิชาวัดตำแหน่งดาว
เงาฮู
เงาฮู  เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนนางผู้ใหญ่แห่งราชวงศ์ฮั่น ซื่อสัตย์และจงรักภักดีต่อพระเจ้าฮั่นเซ่าตี้ ภายหลังจากศึกสิบขันทีที่ร่วมกันสังหารโฮจิ๋นพร้อมกับชิงตัวพระเจ้าฮั่นเซ่าตี้และพระเจ้าเหี้ยนเต้ออกจากวังหลวง จนตั๋งโต๊ะเข้าปราบปรามความวุ่นวายและยึดครองอำนายภายในราชสำนัก กระทำการหยาบช้า เข่นฆ่าขุนนางที่มีความเห็นแตกต่างจากตนเอง
เงาฮูเป็นหนึ่งในขุนนางที่มีความคับแค้นใจต่อตั๋งโต๊ะ คิดจะฆ่าตั๋งโต๊ะตลอดเวลา ครั้นอยู่มาวันหนึ่งเงาฮูนำมีดเหน็บซ่อนไว้ในเสื้อและเข้าเฝ้าตั๋งโต๊ะตามปกติ รอดูท่าทีตั๋งโต๊ะที่ประตูวังพอตั๋งโต๊ะออกมาถึงหน้าประตูวัง เงาฮูก็ถอดมีดที่เหน็บไว้ในเสื้อออกเพื่อจะแทงตั๋งโต๊ะ แต่ตั๋งโต๊ะเห็นเสียก่อนและรับมีดไว้ได้ทัน ลิโป้บุตรบุญธรรมของตั๋งโต๊ะจึงรีบวิ่งเข้าไปจับตัวเงาฮูไว้แล้วว่า "เหตุใดตัวจึงมาคิดทำร้ายมหาอุปราชผู้เป็นบิดาของเราดังนี้" แต่เงาฮูไม่กลัวลิโป้และตอบว่า "อ้ายตั๋งโต๊ะทำการหยาบช้า กูจะตัดเอาศีรษะประกาศแก่เทวาแลมนุษย์ให้เห็นประจักษ์จงทั่ว" ตั๋งโต๊ะเมื่อได้ยินเงาฮูด่าตนเองก็โกรธ จึงสั่งให้บู๋ซูนำตัวเงาฮูไปแล่เนื้อเสียให้ตาย ครั้นเมื่อบู๋ซูเข้าควบคุมตัวเงาฮู เงาฮูก็มิได้เกรงกลัวความตาย ยังคงด่าทอสาปแช่งตั๋งโต๊ะด้วยถ้อยคำหยาบช้า จนกระทั่งบู๋ซูลงดาบสิ้นใจ
จอน บอน โจวี
จอน บอนโจวี หรือ จอห์น แฟรนซิส บอนโจวี จูเนียร์ หนึ่งในสมาชิกวงบอน โจวี เกิดวันที่ 2 มีนาคม ค.ศ. 1962 เกิดที่เมืองเพิร์ทแอมบอย (Perth Amboy) รัฐนิวเจอร์ซีย์ สหรัฐอเมริกา เป็นบุตรของจอห์น ฟรานซิส บอนโจวี (John Francis Bongiovi) และแครอล ชาร์คีย์ (Carol Sharkey) จอนเป็นชาวอเมริกันเชื้อสายอิตาลี เนื่องจากบิดาของเขามีเชื้อสายอิตาลี
ถั่วแระ เชิญยิ้ม ชื่อจริงคือ ศรสุทธา กลั่นมาลี (13 มกราคม พ.ศ. 2496 – ) เป็นนักแสดงตลกชาวไทย มีลักษณะเด่นคือไว้หนวดเครา และโพกผ้าคาดศีรษะ มุกตลกประจำตัวคือมุกปากเหม็น มีบทบาทเด่นในการนำเชียร์กีฬาให้กับทีมไทยในการแข่งขันกีฬาระดับชาติหรือระดับโลก ปัจจุบันมีกิจการร้านอาหาร "ครัวถั่วแระ"
ถั่วแระ เชิญยิ้ม เป็นคนกรุงเทพมหานคร เกิดเมื่อวันที่ 13 มกราคม พ.ศ. 2496 เกิดแถวสะพานควาย เป็นลูกคนสุดท้องในพี่น้อง 5 คนของคุณพ่อเป้าและคุณแม่อัมพร สำเร็จการศึกษา ระดับชั้นประถมศึกษา จากโรงเรียนผะดุงศิษย์พิทยา, ระดับมัธยมศึกษาตอนต้น จากโรงเรียนสาธิตวัดพระศรีมหาธาตุ และระดับประกาศนียบัตรวิชาชีพ ที่ โรงเรียนช่างกลบางซ่อน
หลังจากจบการศึกษาในระดับ ปวช. เขาได้เริ่มทำงานที่ องค์การทอผ้า, บริษัทโอสถสภา และ บริษัท เชลส์ ประเทศไทย จำกัด ตามลำดับ ซึ่งในระหว่างการทำงานที่บริษัทเชลส์นี่เอง เขาได้เริ่มฝึกทักษะการแสดงมายากลจนได้ไปเล่นทั้งโชว์กิจกรรมภายในบริษัท และทำการโชว์เปิดก่อนการแสดงตลกตามห้องอาหารและคาเฟ่ต่างๆ เล่นมายากลนาน 2 ปี จนได้มาเล่นตลกรวมกับมายากลใช้ชื่อว่า มายายิ้มแป้น และเป็นตลกยิ้มแป่นในที่สุด เล่นตลกใช้ชื่อว่า ปาน ยิ้มแป้นจนได้เป็นหนึ่งในนักแสดงตลกในที่สุด โดยร่วมคณะ "เด่น บิ๊กโจ๊ก (ดอกประดู่)" ซึ่งชื่อในวงการคือ "ปาน บิ๊กโจ๊ก" แต่ลาออก
มาตั้งคณะกับแดง บิ๊กโจ๊ก ใช้ชื่อว่า ปานแดง บิ๊กโจ๊ก หลังจากนั้นโน้ต เชิญยิ้ม ก็ได้ขอตัว ปาน บิ๊กโจ๊ก จากแดง บิ๊กโจ๊ก และโน้ตได้ตั้งชื่อให้ใหม่ว่า ถั่วแระ เชิญยิ้ม และได้แยกตัวออกมาตั้งคณะของตัวเองรวมกับชูษี เชิญยิ้ม ใช้ชื่อคณะว่า ถั่วแระชูษี เชิญยิ้ม จนถึงปัจจุบัน
ถั่วแระถือเป็นมาสคอทของการเชียร์กีฬาไทย โดยมักใส่ชุดนักรบไทยโบราณเวลาเชียร์ สร้างสีสันในกองเชียร์ได้อย่างดีทั้งชาวไทยและชาวต่างชาติในสนาม ได้ไปเชียร์นักกีฬาทีมชาติไทยมาแล้วในรายการใหญ่ เช่น โอลิมปิกฤดูร้อน ครั้งที่ 28 และ 29 ที่ กรีซ และ สาธารณรัฐประชาชนจีน และ เอเชียนเกมส์ ครั้งที่ 14 และ 15 ที่ เกาหลีใต้ และ กาตาร์ โดยในบางครั้งจะมีเพื่อนร่วมเชียร์ที่ร่วมสร้างสีสันด้วย เช่น โดโด้ แขนควง
ศรสุทธา กลั่นมาลี
การได้เปรียบเชิงกล
การได้เปรียบเชิงกล (mechanical advantage) คืออัตราส่วนของผลคูณของแรงหรือทอร์กที่ใส่เข้าไปในงาน โดยเมื่อการได้เปรียบเชิงกลมีค่ามากกว่า 1 จะเป็นการผ่อนแรง การคำนวณ
สูตร W/E
การเลือกตั้งผู้ว่าราชการกรุงเทพมหานคร ตุลาคม พ.ศ. 2551
การเลือกตั้งผู้ว่าราชการกรุงเทพมหานคร พ.ศ. 2552